Motivációs levél

Farkas Attila vagyok, 1995. december 11-én születtem Budapesten. Érettségi után több különböző területen is kipróbáltam magam, ezek közül a legbüszkébb az asztalos-segédként, illetve a Németországban egyéni vállalkozóként eltöltött időmre vagyok a legbüszkébb. Gimnáziumban a színház világa volt a szenvedélyem és sokáig úgy gondoltam, hogy szakmámat is ebben a témában fogom megtalálni, de végül teljesen alávetettem magamat a hazaszeretet szellemének, ami már gyerekkorom óta meghatározó része volt a személyemnek, ezért lettem honvédtisztjelölt.

Nagyon szeretek keményen és jól dolgozni, teljesíteni, ezért is szeretnék a Hallgatói Önkormányzat aktív tagjává válni. Szeretném minden tisztjelölt-társam tanulmányi éveit jobbá, élményteljesebbé és kényelmesebbé tenni. Minden hallgatói közösségnek szüksége van egy kompetens, rátermett HÖK-re és úgy gondolom, hogy sokszínű tapasztalataimnak köszönhetően hasznos részévé tudok válni egy ilyen csapatnak. Remélem méltónak találtatok erre a feladatra és hozzájárulhatok ahhoz, hogy nem csak a jelenlegi állomány, de majd a sokkal utánunk érkező tisztjelöltek is büszkeséggel, jó élményként gondoljanak az itt eltöltött éveikre.